*Miféle beszéd ez: Kerestek majd engem, de nem találtok, mert ahol én vagyok, oda ti nem jöhettek?”* (Jn 7,36)

Méltatlankodás van a szavakban. Miért nem mondja nyíltan Jézus hová is fog menni?

Vajon mit kezdtek volna az információval? A mennybe: hát ember, hogy mondhatja ezt? Már megint ez a káromlás. Meg kell kövezni!

Vagy ha azt is mondja, hogy a pokolba is megy? Ahhoz meg túl jó dolgokat tett!

Azt gondolom, nem volt érett arra az idő, hogy mindez bővebben és pontosan elhangozzon. Jézus hitet akart ébreszteni az emberekben. Hitet abban, hogy Ő a világ Megváltója.

Hitet, amely képes megragadni a láthatatlant és áthozni ebbe a látható világba. Hitet, amely képes elvinni az Atyához a kereszt által. Ma is erre a hitre van szükség! *Vadon Gyula*